Baie netjies, skoon en die gasvryheid van Hilmar. Dit was ons huweliksherdenking en tesame met die braaipakkie wat ons ontvang het, 'n heerlike bottel sjampanje.
Baie dankie vir die hartlikheid waarmee ons verwelkom is. Ons het ons tyd daar baie geniet, ons sal definitief weer by julle bespreek wanneer ons in daardie omgewing 'n funksie het. Die tuine het ons asem weggeslaan. Baie dankie weereens vir alles.
Ons het van die eerste oomblik af baie lekker gebly. Ongelooflik lekker stil en so rustig. Pragtige plek. Ons sal beslis weer gaan kuier.
'n Pragtige plek. Baie vriendelik ontvang. Baie skoon en netjies. Ons beveel hierdie plek met graagte aan. Die gasheer het ons baie tuis laat voel.
Hilmar van Moreson was baie vinnig en baie behulpsaam met aanwysings na die gastehuis. Daar was baie aandag gegee aan fyner detail. Ons verblyf was heerlik. Alles getuig van baie goeie en fyn smaak. Ons sal verseker die gastehuis aanbeveel. Ongelukkig is dit 'n bietjie ver om heen en weer te ry, veral in die aand vanaf Riebeeck-Kasteel. (Dit is sekerlik nie 'n fout aan die kant van die gastehuis nie, hang af van wat die gaste wil doen.) Dit is egter heerlik om op die plaas wakker te word.
Die verblyf was 'n hele entjie van die venue af, wat ons vir die week gebruik het. Die landelike atmosfeer en die gasvryheid van Hilmar en Francois was die stroop op die broodjie. Ons kan niks negatief sê aangaande ons verblyf vir die week nie. Ons is so bederf dat selfs ons vuur een aand vir ons gemaak is. Dit is nou diens.
Ons was bietjie ongemaklik omdat hul die swembad reggemaak het terwyl ons daar was. Verder het ons verblyf daar geniet. Die omgewing is baie mooi en veilig.